
# ТР Премьер-министры Корея Республикасы илчесе белән очрашты

*17.11.2012*Бүген Казанда ТР Премьер-министры Илдар Халиков РФдә Корея Республикасы илчесе Ви Сон Лак белән очрашты. Очрашуда ТР яшьләр эшләре, спорт һәм туризм министры Рафис Борһанов, Россия тхэквондо берлеге президенты Анатолий Терехов катнашты.


Ви Сон Лак - Казанда РФдә Корея Республикасы Илчесе Кубогына ВТФ дүртенче тхэквондо буенча Бөтенроссия турниры узуына бәйле рәвештә, ТР башкаласында.


Очрашуны ачканда, ТР Премьер-министры Илдар Халиков, Казанның турнир урыны буларак сайланылуы өчен, рәхмәт белдерде. Хөкүмәт башлыгы тхэквондоның ТРда актив рәвештә, уңышлы үсешен билгеләде.


Илдар Халиков Корея Республикасы илчесенә ТР Президентының сәламен тапшырды һәм Ви Сон Лакка Казанның истәлекле урыннары белән якыннанрак танышырга киңәш бирде.


Ви Сон Лак, турнирны оештыруда ярдәм иткән өчен, ТР җитәкчелегенә рәхмәтен белдерде. Шулай ук ул Корея Республикасының ТР белән икътисади хезмәттәшлекне үстерү яклы булуын билгеләде. Моңа бәйле рәвештә, ул Илдар Халиковка Мәскәүдә Корея Республикасы илчелегендә “Алабуга” МИЗ мөмкинлекләрен тәкъдир итү уздыруны соравы белән мөрәҗәгать итте.

*ТР Президенты матбугат хезмәте*
ТР Премьер-министры Корея Республикасы илчесе белән очрашты